

**UVOD**

Pučko otvoreno učilište Mali Lošinj je osnovano 03. 02. 1961. godine kao Narodno sveučilište koje je 21.12.1998. godine  promijenilo naziv u Pučko otvoreno učilište Mali Lošinj ( nadalje POU ML ). Osnivač ustanove je Grad Mali Lošinj.

Osnivačka prava nad POU ML ima Grad Mali Lošinj temeljem Odluke o prijenosu osnivačkih prava nad ustanovama kulture Županije Primorsko - goranske   Klasa: 021-06/94-01/53 od 05. svibnja 1994. godine i Odluke o izmjenama Odluke o prijenosu osnivačkih prava nad ustanovama kulture Županije Primorsko-goranske Klasa: 021- 04/95-02/04 od 16. veljače 1995.

Učilište ima naziv pod kojim obavlja svoju djelatnost, posluje i sudjeluje u pravnom prometu..

Sjedište ustanove je u Malom Lošinju, Vladimira Gortana 32. Izdvojeni objekt Pučkog učilišta je Kino dvorana, te prostor bivše glazbene škole, zgrada koja se danas koristi u obrazovne te druge kulturno-društvene aktivnosti što uključuje  ljetnu pozornicu  na adresi Giovanni del Conte 13, Mali Lošinj.

Učilište obavlja svoju djelatnost prema zakonu, osnivačkom aktu, ovome Statutu i drugim općim aktima Učilišta. Temelj djelatnosti zasniva se na Zakonu o pučkim otvorenim učilištima, Zakonu o ustanovama.

Djelatnosti učilišta:

-  osnovnoškolsko obrazovanje odraslih, osnovno umjetničko obrazovanje, sukladno

Zakonu o osnovnom školstvu;

-  srednjoškolsko obrazovanje odraslih (programi osposobljavanja i usavršavanja)

sukladno Zakonu o srednjem školstvu;

-  informacijska djelatnost;

        -  ostvarivanje i promicanje multikulture nacionalnih i interkulturnih vrijednosti;

-  organiziranje kazališnih, glazbenih, estradnih, filmskih i drugih kulturno-umjetničkih

programa vlastite produkcije ili u suradnji s drugim ustanovama;

-  organiziranje i promicanje svih oblika kulturno umjetničkog, društvenog, literarnog i sportskog

stvaralaštva

-  prikazivanje filmova;

-  informatičko opismenjivanje djece, mladeži i odraslih;

-  poduka stranih jezika;

-  organiziranje tečajeva za turističke vodiče, voditelje i pratitelje;

-  organiziranje tečajeva učenja i sviranja glazbenih instrumenata;

-  tečajevi stjecanja posebnih znanja i vještina;

-  javno informiranje i nakladnička te novinsko-nakladnička djelatnost;

-  najam prostora;

-  izdavačka djelatnost;

-  proizvodnja i trgovina na malo umjetninama, suvenirima, knjigama i rukotvorinama,

-  upravljanje objektima za kulturne potrebe

-  obavljanje ugostiteljske djelatnosti iz skupine barovi, vrsta caffe bar,

         -  ostale zabavne djelatnosti

BILJEŠKE UZ FINANCIJSKE IZVJEŠTAJE ZA IZVJEŠTAJNO RAZDOBLJE

1.1.-31.12.2024.

Financijski izvještaj POU ML sastavljen je sukladno odredbama

*Zakona o proračunu (NN, br. 144/21)*

* 1. *Pravilnika o financijskom izvještavanju u proračunskom računovodstvu (Nar. nov., br. 37/22)*
  2. *Pravilnika o proračunskom računovodstvu i računskom planu (Nar. nov, br.*
  3. *124/14, 115/15, 87/16, 3/18, 126/19 i 108/20)*

**Bilješke uz financijski izvještaj PR-RAS za razdoblje od 1.1.-31.12.2024.**

Od **prihoda** značajniju promjenu u odnosu na prethodnu godinu u istom periodu, imamo

na kontu **Tekuće pomoći proračunskim korisnicima iz proračuna koji im nije nadležan 6361** iodnosi se na povećan prihod Ministarstva kulture i medija, vezan uz Nacionalni festival Osorske glazbene večeri (nadalje OGV). I ove godine, kao i 2022. godine dobili smo i iz županijskog proračuna 1.500,00 €, za program 20.-ti Lošinj Jazz festival.

**Vlastiti prihodi 6615** bilježe pad, slabija posjećenost kino i kazališnim predstavama što zasigurno rezultira manjem broju kvalitetnih programa zbog nedostatnih sredstava pri planiranju, kao i repriznim predstavama što pokazuje druga predstava ( Sladoled ) 10. dana Teatra Gavran u Malom Lošinju, ali i besplatnim predstavama po prijedlogu Grada.

I ove godine dobili smo kao i prethodne, ali ipak nešto većeg iznosa 9.136,00 € **tekuću donaciju 6631** Erste banke, koja su se utrošila za jedan od programskih koncerata 49. OGV-a.

**Rashodi** na nekim pozicijama imaju nešto značajniju razliku u odnosu na prethodnu godinu pa tako na kontima **31 rashoda za zaposlene** imamo porast rashoda koji prati Odluku nadležnog proračuna o povećanju plaće za mjesec srpanj i nadalje. Ove godine imali smo za razliku od prethodne i dvije jubilarne nagrade, od kojih je jedna bila za 40 godina rada u učilištu. Smanjenje troška bilježimo na kontu **3213 stručno usavršavanje zaposlenika** jer jeu prethodnoj godini jedna od uposlenica odlazila na edukacije vezene za računalne aplikacije i module na kojima radi u ovoj godini, obzirom da je Ustanova dobila još jednog proračunskog korisnika za vođenje računovodstva (Javna vatrogasna postaja Mali Lošinj).

Smanjenje bilježimo i na kontima **materijala i dijelova za tekuće i investicijsko održavanje 3224, kao i na 3225 sitnom inventaru** jer se u prethodnoj godini završilo **s** uređivanjem ostalih prostora u zgradi Kina, kao i vanjske kino kabine i terase.

Za razliku od prethodne, ove godine smo opet obnovili i dopunili **službenu radnu i zaštitnu odjeću i obuću 3227** pa ove godine imamo povećanu potrošnju na tom kontu.

Na stavci **Usluge tekućeg i investicijskog održavanja 3232** – bilježimo pad iz razloga što smo u prethodnoj godini imali obnovu vanjskih i unutarnjih zidova, stropova, sanaciju koju je prouzročilo propuštanja kišnice u krovnom dijelu iznad stepeništa koje vodi na balkon kino dvorane, zatim obnovu elektro instalacija koje je prouzročio udar groma, te zamjenu stolarije na glavnoj projekcijskoj dvorani isključivo zbog dotrajalosti, a ove godine smo redovna održavanja kino projektora, kotlovnice, vatrogasnih aparata i sl. Ove godine smo odradili i uslugu dubinskog čišćenja tepiha i kino fotelja, pa u sljedećoj to neće biti potrebno.

U odnosu na prethodnu godinu veći su troškovi i **zdravstvenih usluga 3236,** ali to sad već spada u redovno poskupljenje u razdoblju nekontrolirane i uzastopne inflacije, i manjak kadra po bolnicama, klinikama itd. Nekad je sistematski pregled iznosio manje od 100,00 €, a danas najjeftiniji paket košta 300,00 € pa na više, po zaposleniku.

Na poziciji **3299 ostali nespomenuti rashodi poslovanja** imamo rast troškova jer su nam usluge osiguranja trećih u slučaju pada ili ozljede ( posjetioca koji dolaze na događanja u naše prostore ), poskupile za skoro 50 % u odnosu na prethodnu godinu.

Što se tiče ulaganja za **nabavu nefinancijske imovine 422** - ove godine potrošeno je nešto manje sredstava u odnosu na prethodnu godinu, a kupljena su dva nova PC i potrebne prateće računalne opreme, zatim 3 uredske stolice za računovodstvo i 150 novih kino stolica za vanjsku terasu. Kupljen je i unutarnji videonadzor i protuprovalni sustav za zgradu kina, kao i 4 reflektora na stalku i Barco controller board napajanja za kino projektor.

**Bilješke uz financijski izvještaj BILANCA za razdoblje 01.01.-31.12.2024.**

Nakon obračunate amortizacije i ispravka vrijednosti imovine na 31.12.2024. godine, vrijednost nefinancijske imovine iznosi 156.397,98 eura, što je nešto manje nego prethodne godine.

Iznos od 200,69 eura odnosi se na potraživanja od HZZO (refundacija bolovanja), a obveze za zaposlene i materijalne rashode iznosi 18.810,71 eura.

U godišnjem financijskom izvještaju za razdoblje 01.01.-31.12.2024. POU Mali Lošinj poslovalo je s manjkom prihoda i primitaka za pokriće u sljedećem razdoblju od 14.299,09 eura.

Navedeni manjak u iznosu od 14.299,09 eura po izvorima financiranja sastoji se od:

1. 17.502,78 eura manjka prihoda poslovanja iz izvora nadležnog proračuna tzv. metodološki manjak
2. 3.203,69 eura viška prihoda poslovanja iz izvora vlastiti prihodi

**Bilješke uz financijski izvještaj RAS-funkcijski za razdoblje 01.01.-31.12.2024.**

Pučko otvoreno učilište Mali Lošinj djeluje u službi kulture. Na šifri 082 prikazani su rashodi poslovanja i rashodi za nabavu nefinancijske imovine ustanove. Iznos od 459.440,93 odnosi se na rashode poslovanja, a 27.535,68 eura na nabavu nefinancijske imovine u 2024. godini.

Ove godine opet imamo rast utrošenih sredstava za nacionalni festival OGV.

**Bilješke uz financijski izvještaj P-VRIO za razdoblje 01.01.-31.12.2024.**

U godišnjem obrascu P-VRIO za razdoblje od 01.01.-31.12.2024. POU Mali Lošinj bilježi promjene u obujmu nefinancijske imovine – smanjenje na poziciji - P018 u iznosu od 21,40 €, a odnosi se na likvidaciju UPS baterije po dijagnostici servisera i zapisniku komisije, te Odluci ravnateljice o dotrajalosti osnovnog sredstva i dozvoli za likvidaciju. Sredstva su likvidirana dobivanjem potvrde poduzeća „Komunalne usluge Cres Lošinj d.o.o.“ o preuzimanju i zbrinjavanju otpada, u 2024. godini.

**Bilješke uz financijski izvještaj OBVEZE za razdoblje 01.01.-31.12.2024.**

Nema dospjelih obveza na dan 31.12.2024., a nedospjele obveze odnose se na plaću za 12. mjesec i dio režijskih troškova čiji su računi zaprimljeni u siječnju 2024. godine.

U Malom Lošinju, 27. siječnja 2025 Ravnateljica:

Urbroj: 4852/2025 – Z Martina Lipovac, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_